Diari Oficial de la Generalitat Valenciana


Sumari del DOGV 8986, del 30-12-2020 (2020/11309)

RESOLUCIÓ de 23 de desembre de 2020, de la Conselleria de Participació, Transparència, Cooperació i Qualitat Democràtica, per la qual s'aprova el Pla d'atenció a la ciutadania 2020-2023.
------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8986

Data del DOGV
:   30-12-2020

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2020/11935


Data del document
:   23-12-2020

Organisme emissor
:   Conselleria de Participació, Transparència, Cooperació i Qualitat Democràtica

Tipus de document
:   Resolució

Descriptors 

:   * Conselleria de Participació, Transparència, Cooperació i Qualitat Democràtica

RESOLUCIÓ de 23 de desembre de 2020, de la Conselleria de Participació, Transparència, Cooperació i Qualitat Democràtica, per la qual s'aprova el Pla d'atenció a la ciutadania 2020-2023. [2020/11560]  
De conformitat amb l'article 160 Decret 105/2019, de 5 de juliol, del Consell, pel qual s'estableix l'estructura orgànica bàsica de la Presidència i de les conselleries de la Generalitat, corresponen a aquesta conselleria, entre d'altres, les competències en matèria d'atenció a la ciutadania.  
En aquest marc, el Pla d'atenció a la ciutadania 2020-2023 reuneix els projectes i les línies d'actuació a desplegar fins a l'any 2023 en relació amb els serveis i canals d'atenció a la ciutadania de la Generalitat.  
  
La fi que es persegueix amb l'aprovació d'aquest pla és el d'incrementar i millorar els serveis que es presten a la ciutadania, aprofitant les oportunitats de la plena implantació de l'administració electrònica i garantint l'equitat en l'accés a la informació i els serveis públics a tots els ciutadans i ciutadanes, independentment del seu lloc de residència, del seu nivell socioeconòmic i dels coneixements tecnològics amb què puguen comptar. La implantació de l'administració electrònica no pot generar ciutadania de primera i de segona.  
  
El Pla s'estructura en tres grans línies d'actuació. La primera persegueix la implantació d'un model d'excel·lència en el sistema d'atenció a la ciutadania, que facilite aconseguir resultats excel·lents en la valoració que la ciutadania faça del nostre sistema, així com en els resultats de l'activitat i en la satisfacció i motivació del personal funcionari que presta el servei.  
En la segona línia s'aborda la implantació d'un nou model d'atenció a la ciutadania que responga al repte que suposa la plena implantació de la nova administració electrònica establida per la Llei 39/2015, del procediment administratiu comú de les administracions públiques, i que, al mateix temps, assegure la igualtat de tota la ciutadania en l'accés als serveis públics. Aquesta línia es divideix, al seu torn, en diferents sublínies, que permeten organitzar i ordenar els projectes que d'ella es deriven.  
Finalment, el Pla conté una línia dedicada exclusivament a la innovació, en la qual es pretén iniciar un camí que utilitze els avanços en tècniques de gestió de dades i intel·ligència artificial amb la finalitat de crear nous serveis que permeten millorar l'atenció a la ciutadania i reduir costos a l'administració mitjançant l'automatització desatesa de determinats processos.  
A la vista de tot això, i de conformitat amb les funcions conferides per la Llei 5/1983, de 30 de desembre, del Consell, en relació amb les competències atribuïdes a la Conselleria de Participació, Transparència, Cooperació i Qualitat Democràtica, resolc:  
  
Primer  
Aprovar el Pla d'atenció a la ciutadania 2020-2023, de la Conselleria de Participació, Transparència, Cooperació i Qualitat Democràtica, que s'adjunta com a annex a la present resolució.  
  
Segon  
Disposar que es duga a terme la tramitació oportuna per a la publicació d'aquesta resolució en el Diari Oficial de la Generalitat Valenciana.  
  
Tercer  
Ordenar que aquesta resolució i el pla adjunt es publiquen en el Portal Corporatiu de la Generalitat, en la pàgina web de la Conselleria de Participació, Transparència, Cooperació i Qualitat Democràtica (http://participacio.gva.es/va/web/atencion-ciudadano/pac20-23), i en el Portal de Transparència GVA Oberta.  
  
València, 23 de desembre de 2020.- La consellera de Participació, Transparència, Cooperació i Qualitat Democràtica: Rosa Pérez Garijo.